OpenLLM-France/wikimedia huggingface dataset:
# Ama Lur

Ama Lur (en basc Terra Mare) és una pel·lícula de documental espanyola del 1968 sota direcció i guió de Néstor Basterretxea i Fernando Larruquert, rodada en basc i castellà. Amb ella els seus autors pretenien "un cant emocionat al País Basc" i el retrata com "un veritable calidoscopi amb més de setanta temes filmats al llarg de més de dos anys de rodatge per les set províncies basques", buscant un llenguatge cinematogràfic basat en les arrels culturals basques i informar-ne al poble. Fou estrenada en el marc del Festival Internacional de Cinema de Sant Sebastià 1968. En el cartell de promoció de la pel·lícula hi havia dibuixat l'apòstol número 9 de Jorge Oteiza Enbil i s'ha convertit en un referent del cinema al País Basc.

## Sinopsi

La pel·lícula fa una evocació d'un món ancestral basc i l'eleva a la categoria de mite, bé que sovint amb un to grandiloqüent i emfàtic exagerat. Hi tracta gran varietat de temes: l'art, la mort, els esports populars, el folklore, el treball pagès, la prehistòria, el món màgic i religiós i les festes populars. També mostra com tota activitat humana acaba sublimada en l'art i folklore basc: els aizkolaris, l'escultor Remigio Mendiburu, el Zantpantzar d'Ituren i Zubieta o les escenes de Lantz.
La fotografia de Luis Cuadrado Encinar i Julio Amostegi és de gran qualitat, i la música de Javier Bello-Portu i Juan Urteaga Loidi és concebuda de manera independent a la imatge i capta tota l'amplitud de la bellesa del paisatge.

## Producció

La idea de la pel·lícula va sorgir el novembre de 1964 una Junta d'Honor d'intel·lectuals bascs va enviar cartes a 4.000 persones del País Basc amb idees abertzales perquè financessin els 4 milions de pessetes pressupostats per la pel·lícula, però només 45 van respondre. Aleshores es va formar una societat composta per José Luis Echegaray, Iñaki Hendaya, Cástor Uriarte Aguirreamalloa, Andoni Esparza, Jesús Idoeta i Jesús Atxa, que amb participacions dels seus 2.200 accionistes va aconseguir recaptar aquesta xifra.
A més, va tenir força problemes amb la censura. Foren obligats a citar la paraula "Espanya" tres cops, posaren traves a mostrar imatges del Gernika de Picasso i els obligaren a menystenir l'esperit basc de personatges com Miguel de Unamuno o Pío Baroja.

## Referències

* ↑ «Ama Lur», mosaico documental sobre el País Vasco, y «No somos de piedra» constituyeron la jornada española del certamen, ABC, 13 de juliol de 1968
* ↑ ‘Ama Lur’, cuatro décadas después, El País, 1 de març de 2013
* ↑ Ama Lur a Auñamendi Eusko Entziklopedia
* ↑ "Ama Lur" o "Lo que la censura nos dejó" per Alberto López Echevarrieta

## Enllaços externs

* Ama Lur a YouTube
* "Ama Lur" protagonista, de la mano de Basterretxea y Larruquert, Gara, 8 de desembre de 2007
# Otis Redding

Otis Ray Redding, Jr., més conegut com a Otis Redding (Dawson, Geòrgia, 9 de setembre de 1941 - Madison, Wisconsin, 10 de desembre de 1967) era un compositor, cantant, guitarrista i pianista de soul estatunidenc. Tot i la seva curta carrera (només va estar actiu entre 1960 i 1967) i la seva prematura mort, amb només 26 anys, és considerat com un dels músics més importants de la història de la música soul, per la forta influència que va exercir sobre aquest gènere. Destacà per la seva veu i forma de cantar, i també per l'emoció que era capaç de transmetre a partir de la seva música. Aquests fets li valgueren el sobrenom de "King of Soul", així com tres nominacions i dos Premis Grammy, incloent el Grammy a la carrera artística, la seva inclusió en el Rock and Roll Hall of Fame i el Songwriters Hall of Fame. El seu èxit més reconegut és la cançó «(Sittin' On) The Dock of the Bay», que va ser publicada després de la seva mort en un accident aeri. Aquest senzill i el seu disc van assolir el número 1 a diverses llistes musicals d'èxits, com el Billboard Hot 100 o l'UK Albums Chart, i es convertí així en el primer senzill i àlbum pòstum de la història en aconseguir aquesta fita. Tot i així, en la seva carrera també destaquen altres cançons com «These Arms of Mine» (la cançó que el va fer conegut), «Try a Little Tenderness» (sovint considerada la seva cançó més representativa) o «Respect» entre moltes altres. Avui en dia, més de 50 anys després de la seva mort, segueix sent un referent muscial de primer ordre.

## Discografia

* Pain In My Heart - 1964
* The Great Otis Redding Sings Soul Ballads - 1965
* Otis Blue - 1965
* The Soul Álbum - 1966
* Dictionary of Soul - 1966
* King & Queen - 1967
* Live In Europe - 1967
* The Dock Of The Bay - 1968
* The Immortal Otis Redding - 1968
* The Whisky A Go Go - 1968
* Love Man - 1969
* Tell The Truth - 1970
* The Ultimate Otis Redding - 1986
* The Otis Redding Story - 1987
* Remember Me - 1992
* The Very Best Of Otis Redding - 1992
* The Monterey International Pop Festival - 1992
* Good To Me - 1993
* The Definitive Otis Redding - 1993
* The Very Best Of Otis Redding Volume II - 1995
* The Otis Redding Anthology - 1998
* Love Songs - 1998
* In Concert-Live - 1999

## Referències

* ↑ «Se estrella el avión en el que viajaba un conjunto musical». La Vanguardia, 12-12-1967.(castellà)
* 1 2 «Death of the King of Soul». Entertainment Weekly, 09-12-1994. Arxivat de l'original el 20 d’octubre 2012. [Consulta: 7 octubre 2023].(anglès)
* ↑ «Artist: Otis Redding». Grammy. [Consulta: 7 octubre 2023].(anglès)
* ↑ «The undying soul of Otis». Arxivat de l'original el 2013-01-05. [Consulta: 7 octubre 2023].(anglès)
* ↑ «Aquel gigante de Georgia». El País, 01-04-2019. [Consulta: 7 octubre 2023].(castellà)
# Can Bou (el Papiol)

* Per a altres significats, vegeu «Can Bou».
Can Bou (també anomenat la casa de pedra) és un monument protegit com a bé cultural d'interès local del municipi del Papiol (Baix Llobregat) situat al carrer Abat Escarré (façana posterior) i al carrer Llibertat (façana principal).

## Història

Va ser construïda el 1914 pel que aleshores era arquitecte municipal: Salvador Valeri i Pupurull.

## Descripció

Edifici de pedra, de planta rectangular i tres pisos d'alçada; té un cos central cobert a quatre aigües. La façana principal està situada un nivell més avall (sota del Caastell). A banda i banda d'aquest cos central hi ha dues ales o cossos laterals que s'avancen a les façanes de tramuntana i migdia per sobre del primer pis, les quals, per sobre del primer pis es comuniquen amb una balconada de pedra. L'entrada posterior dona al jardí, el qual està tancat per una porta també modernista amb reixes de ferro forjat on hi consta el nom de l'edifici. En aquesta façana posterior els acabats són en formes ondulades que recorden la manera gaudiniana.

## Referències

* «Can Bou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r maig 2012].
* REYES, CÁNDIDO. Pla especial de protecció i catàleg del patrimoni arquitectònic del Papiol. Barcelona: Ajuntament del Papiol, novembre 2004.
# Eimeric de Bellveí

Eimeric de Bellveí (Catalunya, segle xiii – segle xiv) fou un vicealmirall de l'Armada Reial del senyor rei d'Aragó
A les ordres de Jaume II d'Aragó comandà les naus de l'Armada Reial en la conquesta de Ceuta (1309) en auxili dels aliats benimerins com a operació prèvia a la Croada d'al-Mariyya (1309). Però un cop presa la plaça els benimerins decidiren auxiliar el granadins. El vicealmirall Eimeric, com a capità de l'esquadra de l'estret de Gibraltar, hagué de barrar-los el pas cap a la península i impedir el pas d'aquests, ara enemics, a la Península. Per la seva ardidesa fou comparat aleshores amb Roger de Llúria.

## Referències

* ↑ Arnaldi de Villanova Opera medica omnia, Volum 10;Volum 12
* ↑ Soldevila, Ferran: Història de Catalunya, Volum 3 Arxivat 2015-01-11 a Wayback Machine.
# Novooleksàndrivka (Bilohirsk)

* Per a altres significats, vegeu «Novooleksàndrivka».
Novooleksàndrivka (en ucraïnès: Новоолександрівка, en rus: Новоалександровка, Novoaleksàndrovka) és un poble de la República Autònoma de Crimea, a Ucraïna, que el 2014 tenia 22 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Novopaixkóvskaia

Novopaixkóvskaia - Новопашковская (rus) - és una stanitsa del krai de Krasnodar, a Rússia. Es troba a la vora del riu Grúzskaia, a 12 km al nord-est de Krílovskaia i a 173 km al nord-est de Krasnodar, la capital.
Pertanyen a aquest municipi les poblacions de Lobova Balka, Tverskoi i Grúzskoie.
# Novooleksàndrivka (Krasnoperekopsk)

* Per a altres significats, vegeu «Novooleksàndrivka».
Novooleksàndrivka (en ucraïnès: Новоолександрівка, en rus: Новоалександровка, Novoaleksàndrovka) és un poble de la República Autònoma de Crimea, a Ucraïna, que el 2014 tenia 225 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ordre toscà

L'ordre toscà no pertany al grup dels ordres arquitectònics grecs (dòric, jònic i corinti), sinó que és l'aportació etrusca als ordres clàssics. Deriva del dòric, del qual n'és una simplificació, i va ser utilitzat a Etrúria en època anterior a la conquesta romana de Grècia. Posteriorment, va ser adoptat i difós pels romans. Amb el pas del temps, atès que els arquitectes renaixentistes coneixien molt millor l'art romà que no pas el grec, l'ordre toscà també va ser molt habitual des del segle xv (molt més que l'ordre dòric que, pràcticament, era desconegut i no va ser recuperat fins al neoclassicisme).
Es caracteritza per les peculiaritats següents:
* La columna toscana, a diferència de la dòrica grega, recolza sobre una basa (i aquesta, sobre un podi).
* El fust és de secció circular, normalment llis. La grandària total de la columna sol ser de catorze mòduls, i n'és de dotze el del fust. El seu diàmetre no és constant, sinó que va augmentant fins a produir un lleuger bombament o èntasi, decreixent després cap a l'extrem superior.
* El capitell està integrat per tres peces, totes aquestes llises:
   * L'àbac és una peça prismàtica semblant a un tauler de planta quadrada que suporta directament sobre si l'estructura horitzontal de l'edifici.
   * L'equí, la geometria del qual és la d'una figura convexa de revolució, s'expandeix cap a la part superior amb un sentit de transició entre les dimensions de l'extrem del fust i les de l'àbac més gran.
   * El collarí, tambor cilíndric intercalat entre l'equí i el fust, a manera de prolongació i separat d'aquest per una motlura horitzontal.
Dimensions (m = mòdul) :
| Ordre complet 17 + ½ m | Entaulament 3 + ½ m | Cornisa | $1+{2 \over 6}{\mbox{m}}$ |
| Ordre complet 17 + ½ m | Entaulament 3 + ½ m | Fris | $1+{1 \over 6}{\mbox{m}}$ |
| Ordre complet 17 + ½ m | Entaulament 3 + ½ m | Arquitrau | 1 m |
| Ordre complet 17 + ½ m | Columna 14 m | Capitell | 1 m |
| Ordre complet 17 + ½ m | Columna 14 m | Fust | 12 m |
| Ordre complet 17 + ½ m | Columna 14 m | Basa | 1 m |
   * L'arquitrau, una espècie de biga grossa i llisa que recorre tota l'alineació de columnes.
   * El fris, banda horitzontal llisa de la mateixa aparença que l'arquitrau i separada d'aquest per un llistell.
   * La cornisa remata l'ordre, formant un ixent que generalment conté una motlura de tipus cimaci.
# Olin J. Eggen

Olin Jeuck Eggen (1919 – 1998) va ser un astrònom estatunidenc.

## Biografia

Olin Jeuck Eggen era fill d'Olin Eggen i Bertha Clare Jeuck i nasqué a Orfordville, Wisconsin. Els seus dos progenitors eren d'origen noruec. Es va graduar a la Universitat de Wisconsin–Madison el 1940. A la Segona Guerra Mundial va combatre en els OSS, després tornà a la universitat i va rebre el seu Ph.D. en astrofísica el 1948.
Va esdevenir conegut coun dels grans observadors astronòmics del seu temps. També és conegut per l'informe de 1962 amb Donald Lynden-Bell i Allan Sandage que per primera vegada va suggerir que la Via Làctia es va col·lapsar per un núvol de gas. Va ser el prinmer en presentar la noció d'estels en grups en moviment.
Al llarg del temps va treballar al Lick Observatory (1948–1956), Royal Greenwich Observatory (1956–1961), California Institute of Technology, Mt. Wilson Observatory (1961–1966), Mount Stromlo Observatory, Australian National Observatory (1966–1977), i a Cerro Tololo Inter-American Observatory (1977–1998).
Després de la seva mort es va saber que tenia en el seu poder expedients molt significatius que havien desaparegut del Royal Greenwich Observatory, incloent l'expedient "Neptú".

## Algunes obres

* Three-colour photometry of 4000 northern stars (1968)
* Contace binaries, II (1967)
* Colours, luminosities and motions of the nearer giants of types K and M (1966)
* The empirical mass-luminosity relation (1963)
* Space-velocity vectors for 3483 stars with accurately determined proper motion and radial velocity (1962)
* Three-colour photometry in the southern hemisphere: NGC 6383, NGC 6405 and standard stars (1961)
* Three-colour photometry of red variables (1961)

## Referències

* ↑ Kollerstrom, Nick. «Neptune's Discovery. The British Case for Co-Prediction.». University College London, 2001. Arxivat de l'original el 2005-11-11. [Consulta: 19 març 2007].

## Enllaços externs

* "A Remembrance of Olin Eggen — 1919–1998" Arxivat 2020-02-01 a Wayback Machine., by Nicholas B. Suntzeff, 6 October 1998; NOAO Newsletter, No. 56, December 1998.
* "Eggen Takes the Papers" a la Wayback Machine (arxivat a 2005-febrer-6)., by Nick Kollerstrom, Neptune's Discovery: The British Case for Co-Prediction, Science and Technology Studies, University College London.
* "The Case of the Pilfered Planet", by William Sheehan, Nicholas Kollerstrom, and Craig B. Waff, Scientific American.com, December 2004.
* Publications of the Astronomical Society of the Pacific, 113:131–135, January 2001
# Onesícrit

Onesícrit (grec antic: Ὀνησίκριτος, llatí: Onesicritus) fou un historiador grec que va acompanyar a Alexandre el Gran en la seva campanya a Àsia i va escriure una història sobre aquests fets, la qual esdevingué una referència important d'autors posteriors tot i que conté elements fabulosos com la visita del rei a les amazones.
És considerat nadiu d'Astipalea i d'Egina; era expert en navegació, que probablement va aprendre a Egina. Ja era bastant gran quan es va sentir atret per la filosofia de Diògenes el Cínic, de qui va esdevenir seguidor ardent. Durant la campanya d'Alexandre a l'Índia va ser enviat pel rei per tenir una conferència amb els filòsofs indis o gimnosofistes.
Quan Alexandre va construir la seva flota al riu Hidaspes el va nomenar com a pilot del vaixell del rei o pilot principal de la flota. Va romandre en el càrrec fins a la tornada de la flota al golf Pèrsic i Alexandre en recompensa dels seus serveis li va donar una corona d'or igual que a Nearc (no obstant Flavi Arrià diu que la flota es va salvar una vegada per la fermesa de Nearc que no va voler seguir els seus consells).
De la seva sort posterior no es coneix res, però se suposa que va viure a la cort de Lisímac de Tràcia i que allí va compondre la seva obra. Aquesta, junt amb fets fabulosos i exagerats, inclou molta informació valuosa sobre països desconeguts.

## Referències

* ↑ Laertius, D. Les vies des plus illustres philosophes de l'antiquité: avec leurs dogmes, leurs systèmes, leur morale et leurs sentences les plus remarquables (en francès). Chez Lefevre, 1841, p. 257.
* ↑ Marasco, G. Political Autobiographies and Memoirs in Antiquity: A Brill Companion. Brill, 2015, p. 90. ISBN 978-90-04-21465-1.
* ↑ Mitford, W.; K, W. The history of Greece. To which is prefixed a brief memoir of the author, by lord Redesdale, 1829, p. 285.
* ↑ Friedrich Lilie. De Onesicrito scriptore Alexandri Magni ..., 1864.
* ↑ Pierre-Daniel Huet. Historia del comercio y de la navegacion de los antiguos. en la imprenta de Ramon Ruiz, 1793, p. 255–.
* ↑ Diògenes Laerci. «Vida d'Onesícrit». A: Vides i opinions de filòsofs eminents.
* ↑ Laercio, D.; Sanz, J.O.; Imprenta Real (Madrid). Los Diez libros de Diógenes Laercio sobre las vidas, opiniones y sentencias de los filósofos más ilustres, 2 (en castellà). en la Imprenta Real, 1792, p. 51.
# Hemibrycon jelskii

Hemibrycon jelskii és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Remac (prop de Lima, Perú).

## Referències

* ↑ Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* ↑ Steindachner, F. 1877. Ichthyologische Beiträge. IV. Anzeiger der Akademie der Wissenschaften in Wien v. 72 (1. Abth.): 551-616, Pl. 1-13.
* ↑ «Hemibrycon jelskii». Catalogue of Life. (anglès) (anglès)
* 1 2 3 FishBase (anglès)

## Bibliografia

* Barriga, R. 1991. Peces de agua dulce del Ecuador. Revista de Información técnico-científica, Quito, l'Equador, Politécnica, XVI(3):7-88.
* Bertaco, V.A., L.R. Malabarba, M. Hidalgo i H. Ortega 2007. A new species of Hemibrycon (Teleostei: Characiformes: Characidae) from the río Ucayali drainage, Sierra del Divisor, Peru. Neotrop. Ichthyol. 5(3):251-257.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Ortega, H. i R.P. Vari 1986. Annotated checklist of the freshwater fishes of Peru. Smithson. Contrib. Zool. (437):1-25.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Opovo

Opovo (en rus: Опово) és un poble de l'óblast de Vólogda, a Rússia, que el 2002 tenia 12 habitants.

## Referències

* ↑ Постановление Губернатора области «Об изменениях в административно-территориальном устройстве Вытегорского района» от 27.06.2001 № 620Plantilla:Недоступная ссылка
# Xul

«Xul o Shul» té aquests significats:
* XUL, sigles de XML-based User-interface Language, llenguatge basat en XML per la interfície d'usuari
* Shul (Xina), antiga població de la Xina
* Shuls, tribu lur de l'Iran que viu al País Xul
* País Xul, o Shulistan, regió històrica del Fars a l'Iran
# Xuixànovka

Xuixànovka (en rus: Шушановка) és un poble del Daguestan, a Rússia, que en el cens del 2010 tenia 1.854 habitants. Pertany al districte rural de Kiziliurt.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Núria Riera Martos

Núria Riera Martos (Palma, 1968) és una advocada i política mallorquina del PP balear, té 3 fills: Alberto Matas, Pau Matas i Lucía Matas. ha estat consellera d'educació i cultura del Govern de les Illes Balears i portaveu del govern.

## Biografia

És llicenciada en Dret i funcionària de carrera de l'administració local. Va ser secretària municipal de l'Ajuntament de Montuïri i cap de servei de Funció Pública de la Comunitat Autònoma. És casada amb Biel Matas, ex-alcalde de Montuïri.
Persona de confiança del president José Ramón Bauzà Díaz, fou la número 4 de les llistes del PP al Parlament a les eleccions de 2011. Des de la seva arribada al govern, n'ha estat la portaveu. El maig del 2013 fou nomenada consellera d'administracions públiques i, el setembre del 2014, consellera d'educació i cultura, després del cessament de Joana Maria Camps Bosch.
Des del 18 juny de 2015 és diputada del Parlament de les Illes Balears pel Partit Popular. Al 2011 ja hi entrà però només hi està 16 dies, ja que fou nomenada directora general de Funció Pública. A la novena legislatura de les Illes Balears (2015-2019), a mitjan legislatura, concretament el 14 de febrer de 2017 fou candidata alternativa a Presidenta del Parlament de les Illes Balears obtingué 20 vots en front als 34 de Balti Picornell. Fou membre de la Comissió d'Economia, la de Cultura, Educació i Esports; la d'Hisenda i Pressuposts; i la d'assumptes institucionals i generals, a més de diferents ponències. A la desena legislatura de les Illes Balears (2019-2023) és membre de la comissió d'Educació, Universitat i Recerca; de control sobre la Radiotelevisió Illes Balears; la d'assumptes institucionals i generals i és portaveu suplent del grup parlamentari popular.

## Referències

* 1 2 3 «Núria Riera, la dona forta del president». Arxivat de l'original el 2014-11-10. [Consulta: 26 setembre 2014].
* ↑ Maria Núria Riera: La más diplomática para apagar el fuego Diario de Mallorca, 27 de setembre de 2014
* ↑ «Cau Joana Maria Camps - dBalears». [Consulta: 26 setembre 2014].
* ↑ «Destituïda la consellera d'Educació balear després del revés judicial al decret de trilingüisme». 324.cat. [Consulta: 27 setembre 2014].
* ↑ Diari de sessions Núm. 66 IX legislatura Elecció del president del Parlament de les Illes Balears PDF
* ↑ Càrrecs parlamentaris